**UPIS U SREDNJU ŠKOLU ZA ŠK.GOD. 2020./21.**

Poštovani roditelji učenika osmog razreda!

Bez obzira na novonastalu situaciju, i ove školske godine e-upisi u srednje škole biti će organizirani na vrijeme i uspješno provedeni.

Prijava kandidata u sustav, provjera točnosti podataka, prijava obrazovnih programa, to su prvi koraci koje treba napraviti prema uputama i zadanim rokovima.

**PLAN AKTIVNOST I U PODRUČJU PROFESIONALNE ORIJENTACIJE:**

-informativni razgovor na Satu razrednika i izjašnjavanje učenika o njihovim željama(realizirano)

-provođenje ankete o interesu učenika 8.razreda o upisu u srednju školu (realizirano)

-informiranje učenika o kriterijima bodovanja, uvjetima i postupku prijave (realizirano)

-upućivanje učenika sa zdravstvenim teškoćama i učenika s Rješenjem ureda državne uprave u Službu profesionalne orijentacije (realizirano)

-informiranje učenika o rokovima važnim za postupke koje treba na vrijeme obaviti

(realizirano)

-roditeljski sastanak na temu Upis u srednju školu (putem pisanog oblika)

**ZAJEDNIČKI ELEMENTI VREDNOVANJA ZA UPIS:**

-prosjeci svih zaključnih ocjena nastavnih predmeta na dvije decimale u posljednja četiri razreda osnovnog obrazovanja (opći uspjeh od 5. do 8. razreda). Ovo vrijedi i za trogodišnje i za četverogodišnje škole.

-za upis u programe za stjecanje strukovne kvalifikacije i programe obrazovanja za vezane obrte u trajanju od najmanje tri godine, vrednuju se i zaključne ocjene u posljednja dva razreda osnovnog obrazovanja (7. i 8. razred) iz nastavnih predmeta Hrvatski jezik, Matematika i prvi strani jezik (engleski). Na takav je način moguće ostvariti najviše 50 bodova

-za upis u gimnazijske programe kao i programe obrazovanja za stjecanje strukovne kvalifikacije u trajanju od najmanje četiri godine, vrednuju se i zaključne ocjene u posljednja dva razreda iz Hrvatskog, Matematike i prvog stranog jezika te triju nastavnih predmeta važnih za nastavak obrazovanja. Na takav način moguće je steći najviše 80 bodova.

Pogledati u privitku dokumenta [Popis\_predmeta\_posebno\_vaznih\_za\_upis.pdf](file:///C:\Users\knjižničar\Downloads\Popis_predmeta_posebno_vaznih_za_upis.pdf)

**DODATNI BOD:**

-Kandidati koji žive u otežanim uvjetima obrazovanja (dodaje se jedan bod na ukupan broj bodova)

-ako kandidat živi uz jednog ili oba roditelja s dugotrajnom teškom bolesti

-ako živi uz dugotrajno nezaposlena oba roditelja

-ako živi uz samohranog roditelja te posjeduje rješenje Centra za socijalnu skrb

-ako je kandidatu jedan roditelj preminuo

Za ostvarenje navedenih prava kandidat je dužan priložiti odgovarajuća rješenja, potvrde ili druge dokumente (donijeti razrednici na uvid najkasnije do 7.7.)

-liječničku potvrdu o dugotrajnoj težoj bolesti

-potvrdu o dugotrajnoj nezaposlenosti oba roditelja

-potvrdu ili rješenje o korištenju socijalne pomoći

-presliku smrtovnice

-potvrdu nadležnog centra za socijalnu skrb da je kandidat korisnik socijalne skrbi

**-MJERILA I POSTUPCI ZA IZBOR I UPIS U PROGRAME OBRAZOVANJA ZA STJECANJE STRUKOVNE KVALIFIKACIJE U TRAJANJU OD TRI GODINE:**

-za obrtnička zanimanja potrebno je obaviti liječnički pregled i dobiti liječničku svjedodžbu od liječnika Medicine rada (pregled obaviti tek nakon što je učenik upisan)

-nakon utvrđene ljestvice poretka kandidata za upis kandidati su dužni u roku od 7 dana dostaviti školi Ugovor o naukovanju

-potrebno je sklopiti Ugovor o naukovanju s licenciranim obrtnikom (u Narodnim novinama kupiti 4 primjerka ugovora, 1 je za roditelja, 1 za obrtnika, a 2 za školu, od čega 1 za Obrtničku komoru). Osim ugovora obrtniku je potrebno donijeti na uvid ovjerenu presliku svjedodžbe 8. razreda, te liječničku svjedodžbu Medicine rada.

- za pojedine četverogodišnje obrazovne programe potrebna je potvrda školske liječnice

(o tome će roditelji biti obaviješteni nakon što se bude vidjelo za koji program učenik ima uvijete za upis, škola će o tome obavijestiti školsku liječnicu koja će potvrde napisati, a onda će ih roditelji moći preuzeti u školskoj ambulanti u Pazinu)

**-**Stranica koju učenici i roditelji trebaju redovno pratiti je **Upisi.hr** na kojoj će biti sve važne informacije koje se odnose na upis u srednju školu.

-Učenicima i roditeljima preporučuje se da redovno prate i stranice srednjih škola u kojima se namjeravaju prijaviti, kako bi pravovremeno imali sve potrebne informacije o pojedinim obrazovnim programima, organizaciji rada škole i sl.

-Nakon prijave u sustav, učenici su nakon unosa korisničkog imena i lozinke te broja mobitela, SMS porukom dobili PIN koji je potrebno prepisati i spremiti na sigurno mjesto jer će mu kod svake prijave biti potreban

-Nakon prijave potrebno je provjeriti svoje osobne podatke, ocjene, uspjeh. Ukoliko se uoči neki pogrešan podatak, o tome treba izvijestiti razrednicu, kako bi se na vrijeme greška ispravila.

**-Važni dokumenti koje treba pročitati, a nalaze se na stranici Upisi.hr s desne strane:**

**-Pravilnik o kriterijima i uvjetima o upisu kandidata u 1.razred srednje škole za šk.god. 2020./21.**

**-Odluka o upisu kandidata za upis u 1.razred srednje škole za šk.god.2020./21.**

**U navedenoj Odluci navedeni su važni datumi kojih se treba pridržavati, a ovdje ističemo najvažnije:**

1.Početak prijava u sustav – **1.6.**

2.Početak i završetak prijava u obrazovne programe – **8.-22.7.**

3.Ispis i potpisivanje **Prijavnica** od strane roditelja i učenika kandidata – **23.7. u 18,00 sati**

(škola će prijavnice ispisati, a roditelji i učenici dolaze u školu potpisati prijavnicu)

4.Objava konačnih ljestvica poretka – **25.7.**

5.Dostava potpisanog obrasca **Upisnice od strane učenika i roditelja,**  koje treba osobno odnijeti u srednju školu u kojoj je učenik na listi primljenih. Tek tada je učenik **UPISAN!**

**Svaka škola samostalno određuje datum i vrijeme za dostavu Upisnica, na svojoj web stranici.**

**-Proučite materijale, informirajte se, a ukoliko imate bilo kakvo pitanje, slobodno mi se obratite na mail:** [**ljiljana.matijas1@skole.hr**](mailto:ljiljana.matijas1@skole.hr) **ili privatnom porukom u Teamsu ili Yammeru.**

**Sretno svima, vjerujem da će se učenici upisati u obrazovne programe koje žele i da će biti uspješni u nastavku svoga školovanja.**

**Kanfanar, 16.6.2020. pedagoginja Ljiljana Matijaš, prof.**